2. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 227 της 10/14 Ιουλ. 1992 (ΦΕΚ Α΄ 120) Περί 1) προσαρμογής των διατάξεων της νομοθεσίας για τις Ανώνυμες Εταιρείες και Εταιρείες Περιορισμένης Ευθύνης, προς τις διατάξεις της παρ. 1 του άρθρ. 75 του Νόμ. 1969/91, 2)πόρων λειτουργίας του Εποπτικού Συμβουλίου του Σώματος Ορκωτών Ελεγκτών. Έχοντας υπόψη: 1.Τις διατάξεις του άρθρ. 75 παρ. 3 του Νόμ. 1969/91 «Εταιρείες επενδύσεων Χαρτοφυλακίου, Αμοιβαία Κεφάλαια κ.λπ.» (Α΄ 167). 2.Την υπ’ αριθ. 329/1992 γνωμοδότηση του Συμβουλίου της Επικρατείας. Μετά από πρόταση των Υπουργών Εθνικής Οικονομίας και Εμπορίου, αποφασίζουμε: Άρθρ.1.- ΄Οπου στην κείμενη νομοθεσία προβλέπεται υποχρεωτικός έλεγχος της οικονομικής διαχειρίσεως Ανωνύμων Εταιριών και Εταιριών Περιορισμένης Ευθύνης από Ορκωτούς Ελεγκτές, ο έλεγχος ανατίθεται σε εταιρία ή κοινοπραξία ελεγκτών που είναι εγγεγραμμένη στο ειδικό Μητρώο του άρθρου 13 του ΠΔ 226/1992. Η ανάθεση του τακτικού ελέγχου και η αμοιβή γι' αυτόν διέπεται από τις διατάξεις του άρθρου 18 του ιδίου προεδρικού διατάγματος και τις τυχόν ειδικότερες διατάξεις που διέπουν την υποκείμενη στον έλεγχο οικονομική μονάδα". Το άρθρ.1 αντικαταστάθηκε ως άνω από το άρθρ.2 Π.Δ.341/14-21 Νοεμ.1997 (ΦΕΚ Α΄232). Άρθρ.2.-Οι εκάστοτε αναγκαιούντες πόροι για τη λειτουργία του Εποπτικού Συμβουλίου του Σώματος Ορκωτών Ελεγκτών θα προέρχονται από τους πόρους του Σώματος Ορκωτών Ελεγκτών, όπως οι πόροι αυτοί καθορίζονται στο άρθρ. 23 του Π.Δ/τος υπ’ αριθ. 226/92 (Α΄ 120/14.7.92). Άρθρ.3.-Η εφαρμογή του παρόντος Π.Δ/τος αρχίζει ένα (1) έτος από τη δημοσίευσή του στην Εφημερίδα της Κυβερνήσεως. 